Am wakken ara d-nini ɣef tmiḍrant n tsekla. Asbed n tsekla timawit s kra n wawalen ur yeshil ara daɣen, rnu tabadut-is temgarad seg umyaru ɣer wayeḍ, yessefk ad d-nini d akken tiwsatin n tsekla timawit tamensayt d tid yettruḥun srid seg yimi (n umennay) ɣer umeẓẓuɣ (n umseflid). Maca, yal tawsit, tesɛa tignatin tinmettiyin ( adeg d wakud) i d-yesdakkalen yal tikkelt imennayen d yimsefliden i tt-yessidiren, i tt-yessawaḍen seg tsuta ɣer tayeḍ. Ma nemmeslay-d ɣef wawal-a « tasekla timawit », ilmend n Zumthor16, tban-d deg useggas n 1881 sɣur Sébillot. Ma yella deg tsekla taqbaylit amezwaru-a yettuɣal ɣer yiseggasen n 1830 ɣer deffir, asmi i d- kecment tmura n Lurup ɣer tmura ay setɛemren-t.